
Text rozhodnutia
Súd: Krajský súd Košice Spisová značka: 2Co/103/2010 Identifikačné číslo súdneho spisu: 7208217874 Dátum vydania rozhodnutia: 21. 01. 2011 Meno a priezvisko sudcu, VSÚ: JUDr. Viera Bodnárová ECLI: ECLI:SK:KSKE:2011:7208217874.2 Uznesenie Krajský súd v Košiciach vo veci žalobcu B. P. M. K., s.r.o., K., J. N. XX,. IČO: XX. XXX. XXX,. proti žalovanej JUDr. A. R., nar. XX.X.XXXX,. bytom K., M. 8, o zaplatenie poplatku z omeškania, o odvolaní žalovanej proti rozsudku Okresného súdu Košice II č.k. 19C/87/2008-10 z 13.11.2009 takto r o z h o d o l : O p r a v u j e prvý výrok rozsudku č.k. 2Co/103/2010-30 z 11.11.2010, ktorý má správne znieť:“P o t v r d z u j e rozsudok v spojení s opravným uznesením č.k. 19C/87/2008-15 z 21.1.2010 a č.k. 19C/87/2008-18 z 8.3.2010. Druhý výrok rozsudku zostáva nedotknutý. o d ô v o d n e n i e : Súd prvého stupňa rozsudkom z 11.11.2010 rozhodoval o odvolaní žalovanej proti rozsudku Okresného súdu Košice II č.k. 19C/87/2008-10 z 13.11.2009. Uvedený rozsudok v spojení s opravnými uzneseniami ako vecne správny potvrdil. Vo výroku rozsudku však chybou v písaní uviedol nesprávny dátum vydania opravného uznesenia č.k. 19C/87/2008-15, keď miesto dátumu 21.1.2010 uviedol 21.10.2010. Žalobca písomným podaním z 5.1.2011 doručeným Krajskému súdu v Košiciach 10.1.2011 požiadal o opravu zrejmej nesprávnosti výroku rozsudku Krajského súdu v Košiciach č.k. 2Co/103/2010-30 z 11.11.2010. Podľa § 164 O.s.p. súd kedykoľvek aj bez návrhu opravy v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Vychádzajúc z citovaného zákonného ustanovenia, keďže v danom prípade skutočne došlo k chybe v písaní, keď bol nesprávne uvedený dátum vydania opravného uznesenia súdu prvého stupňa, odvolací súd v súlade s cit § 164 O.s.p. opravil zrejmú nesprávnosť výroku svojho rozsudku z 11.11.2010 tak ako je uvedené vo výrokovej časti tohto uznesenia. Poučenie: Proti uzneseniu odvolacieho súdu odvolanie nie je prípustné.

